mk mk mk mk en ru mk mk ru hbs_cyr ru mk ru mk mk hbs_cyr mk ru mk mk mk mk ru mk mk mk mk ru mk mk hbs_cyr mk bg mk mk mk mk mk ru en hbs_cyr hbs_cyr mk mk hbs_cyr hbs_cyr mk mk mk hbs_cyr mk hbs_cyr mk mk ru ru mk mk hbs_cyr hbs_cyr hbs_cyr ru mk mk hbs_cyr ru en en mk mk mk mk mk en mk mk mk en en en en en en mk bg ru mk mk mk mk mk en mk mk mk en mk mk mk mk tt mk bg mk mk mk mk mk bg mk mk mk mk en mk mk mk ru mk mk mk mk en en en en en it mk mk en en en en en mk mk hbs_cyr mk mk mk mk mk mk mk en en en en en it en en en mk en it it it mk mk en mk en hbs_lat hbs_lat en en en mk mk hbs_lat mk mk mk mk en mk mk hbs_cyr mk mk mk mk mk mk mk en en en en en en en en en en mk mk en en sv en en mk mk en en en mk mk mk en en en mk mk mk mk mk mk mk mk mk mk uk hbs_cyr bg mk mk bg hbs_cyr hbs_cyr bg mk mk bg mk mk hbs_cyr mk hbs_cyr hbs_cyr mk hbs_cyr bg hbs_cyr mk bg mk mk hbs_cyr mk mk bg ru mk hbs_cyr mk ru mk hbs_cyr mk en mk mk mk mk mk mk mk mk mk mk it en mk mk mk mk en en en en en mk hbs_cyr mk mk mk mk mk mk mk mk mk mk mk mk mk mk mk mk mk mk mk mk mk mk mk mk en en en en en en en en mk mk mk en en sv en en mk mk mk hbs_cyr en mk mk mk en es es ru mk mk mk mk mk bg ru hbs_cyr mk mk mhr mk mk mk mk mk bg bg ru ru ru mk mk mk mk mk ru hbs_cyr mk uk mk mk mk mk mk mk hbs_cyr bg mk mk ru mk ru uk mk ru ru mk mk mk mk mk mk mk mk mk hbs_cyr mk ru ru hbs_cyr hbs_cyr ru mk mk hbs_cyr mk hbs_cyr mk mk hbs_cyr mk mk hbs_cyr mk mk mk mk mk mk hbs_cyr mk mk mk hbs_cyr mk mk mk mk mk mk mk hbs_cyr mk mk mk mk mk mk mk mk mk hbs_cyr mk mk mk mk mk mk mk mk hbs_cyr mk mk mk mk mk mk mk mk hbs_cyr mk mk mk mk mk mk mk mk mk mk hbs_cyr mk mk mk mk mk mk mk hbs_cyr mk mk mk mk mk mk en mk en mk en en mk en en mk mk en en mk en en en en en en en en be en hbs_cyr
Stop motion – Проект на седмоодделенците
Јануари 24, 2021 lenkalena Безимени, Медиумска култура VII, Проекти, Седмо, Училишни активности stop motion animation
Зимскиот распуст беше одлична прилика седмоодделенците да покажат што научија на часот по македонски јазик. Имено, тие имаа предизвик-домашна задача да направат краток стоп моушан филм, за кој научија од наставникот Дарко Талески.
Еве ги сите 25 филмчиња, повелете – ГЛАСАЈТЕ!!!!
Им благодарам на сите ученици што ја завршија навремено задачата и што се вложија креативно во целиот процес.
Лука Наумоски (Трка со коли)
Огнен Бојков (The lost fish)
Петар Ангелески (Дедо Мраз патува)
Нека ни е честит Денот на македонскиот јазик!
Мај 5, 2020Мај 5, 2020 mojataucilnica Безимени, Проекти
Од оваа година, со одлуката на Владата на Република Македонија, на 130. седница, одржана на 16 април 2019 година, 5 мај е Ден на македонскиот јазик. По тој повод, сите наставници, особено македонистите, имавме идеи како да го празнуваме Денот. Но, како што сите знаеме… нѐ наваса некое чудно време и многу работи излегоа од текот кој што го имавме зацртано. Па, нема да сме наставници, ако не знаеме да се снајдеме во непредвидени ситуации, нели?…
И така, на идеја на мојата колешка Евгенија Трајкоска, решивме да предложиме, најпрво во рамките на нашето училиште „Климент Охридски“, да направиме некој виртуелен простор во кој ќе го одбележиме празникот. Објавивме на вибер, идејата се прифати и тргна иницијативата…
Нешто потоа идејата ја споделивме на затворената група од Друштвото на професори по македонски јазик од Општина Прилеп. Таму наидовме на позитивни реакции и најнакрај направивме Фејзбук-страница Ден на македонскиот јазик и колегите почнаа со поддршка.
Но тоа продолжи понатаму, се приклучија колеги од Охрид, Скопје, Куманово, Кавадарци и бројките растат и растат, исто како нашата радост.
Ги разгледувам активностите, на самиот ден на празникот, ги има многу. Вклучени се скоро сите училишта од Прилеп, опфатени се генерациски ученици од основно и средно образование. Активностите, која од која поубави: презентации, рецитации, фотографии, колажи, лични творби, ликовни творби, музички творби, цитати на поети и писатели, правописни правила, песни на поранешни и сегашни, актуелни поети…
Во моментов 24 660 прегледи, 839 допаѓања.
Колегите посветено, многу креативно допреа до сите кои на различен начин придонеле, придонесуваат и во иднина ќе придонесат во битисувањето на нашиот македонски јазик. И тоа многу радува.
Еве дел од нашите убавини на Страницата:
Март 19, 2020 mojataucilnica Безимени
„Дневникот на Ана Франк“ сосем случајно е една многу соосветна литература која може да помогне во ова време на излолација. Ако учениците ја прочитале книгата, многу добро знаат како се чувствувала Ана кога се криела од нацистите, онака како што ние сега се криеме од корона вирусот.
Оваа наставна содржина треба да помогнае да се збогатат знаењата од литература и историја, особено периодот на Втората светска војна. Исто така да се поработи на зголемување на речникот и изразноста.
Она што прво треба да се направи или што веќе е направено, е да се прочита книгата… во случај тоа да не е можно, квалитетот на часот ќе е на пониско ниво, но од долунаведените материјали учениците ќе се запознаат со Ана, па штом помине вондредната состојба, ќа ја прочитаат.
Еве неколку фотографии од Ана:
1. На оваа врска имате краток анимиран филм кој ве воведува во содржината на книгата:
2. Анелис Мари „Ана“ Франк (12 јуни 1929 – почетокот на март 1945) била германско девојче од еврејско семејство од градот Франкфурт којашто стекнала светска слава стекнала благодарение на своите дневници во кои ја опишала германската окупација на Холандија за време на Втората светска војна.
Ана со своето семејство се преселила во Амстердам во 1933 година, откако нацистите дошле на власт во Нацистичка и се стремеле за окупација на Холандија која започнала во 1940. Откако убивањето на Евреите почнало да се зголемува од ден на ден, Ото Франк, таткото на Ана Франк во јули 1942 со семејството се криел во собите од неговата работна зграда. По две години групата којашто ја сочинувале и тие била пронајдена и испратена во концентрационите логори. Седум месеци по нејзиното апсење, Ана починала од тифус во концентрациониот логор Берген – Белзен во деновите кога умрела и нејзината сестра Маргот Франк. Нејзиниот татко Ото останал жив и успеал да се врати во Амстердам каде што ги нашол сочувани дневниците на својата ќерка кои подоцна биле објавени во 1947 година. Дневниците во својот оригинал се објавени на холандски јазик.
Дневникот којшто и бил даден на 13. роденден претставува хронологија на настаните од тој ден, па се до 1 август 1944 година. Дневникот е преведен на многу јазици, а станал и многу популарен меѓу читателите. Стилот на којшто е напишан е добар, а темата на дневникот претставувала инспирација за повеќе филмови. Со својата слава, Ана Франк станала една од најчесто споменуваните личности од жртвите на Холокаустот.
3. Официјална страна на Музејот посветен на Ана Франк https://www.annefrank.org/en/   таму може да се најде и краток филм во кој на англиски јазик се објаснува која е Ана https://www.annefrank.org/en/anne-frank/who-was-anne-frank/
Оваа страница е полна со информации и фотографии. Дури и да не знаете англиски добро, убаво е да се разгледа.
Потоа истражете на интернет:
– Втора светска војна
Други извори, за оние пољубопитните:
Интересни факти за Ана…
Блог: Лозановска – македонски јазик
Холокаустот низ призмата на детските очи – час
Холокаустот не нЕ одминал и нас. За судбината на македонските Евреи може да се видат овие врски:
Изложба: „Изгубениот сафарски свет“
Час за Сафартските Евреи
ПРЕЖИВУВАЊЕТО ВО САРАЕВО http://www.centropa.org/centropa-cinema/prezivjeti-u-sarajevu-prijateljstvo-za-vrijeme-rata
РИФКА И ЕЛВИРА http://www.centropa.org/centropa-cinema/rifka-and-elvira-coming-age-time-war
И особено го препорачувам македонскиот филм БЕНО И РОЗА http://www.centropa.org/centropa-cinema/beno-and-roza-kamhi-years-make-their-own?subtitle_language=
Март 19, 2020 mojataucilnica Безимени
Активности на проектот „И ние сме тука“ во соработка со Локалната самоуправа и ООУ „Климент Охридски“ поврзани со Светскиот ден на лицата со аутизам
Април 3, 2019Април 3, 2019 mojataucilnica Безимени, Инклузија, Проекти, работилница
Претходната недела асоцијацијата „Ластовица“, во рамките на проектот „И ние сме тука“ кој е дел од кампањата „Попреченоста е прашање на перцепција“ – реализирана од Институтот за медиуми и различности (МДИ) во партнерство со Македонскиот институт за медиуми (МИМ) и Националниот совет на инвалидски организации на Македонија (НСИОМ) реализира низа активности.
Во ООУ „Климент Охридски“ беа сработени 12 работилници, реализирани од 12 наставници и еден дефектолог. Работилниците беа направени со ученици од трето, четврто, петто, седмо и деветто одделение. Целта на активностите беше подигнување на свеста за присуството на лицата со посебни потреби, со акцент на децата со аутизам. Наставничките се обидуваа да ги разјаснат однесувањата на тие деца, нивните потреби и како ние, можеме да помогнеме во олеснување на нивната интеграција во наставниот процес.
-правење хартиени балончиња во кои се пишуваа пораки за другарство
– Цртање рачиња и шарање
– изготвување брошура во која се истакнуваат потребите на едно лице со аутизам и како ние можеме да му помогнеме
-изготвување лепенки со логото на проектот „Попреченоста е прашање на перцепција“
-изготвување лепенки со симболи кои го претставуваат аутизмот или неделата на аутизам
– сензибилизација на учениците со разговор, дискусии и работни листови
– средба со дефектолог-придружник и ученик со аутизам – дискусија и набљудување на неговите постапки, објаснување зошто така се однесува и што треба ние да направиме во такви ситуации
Откако овие активности завршија, сите материјали се закачија на платно во холот на училиштето и на 2 април во 11 часот се отвори изложба на која зборуваше директорот и дефектолог Светлана М. Томеска. На оваа изложба присуствуваа и учениците и дел од наставниците од посебните паралелки и сите заедно ја искажаа поддршката за зголемување на свесноста за присуството ан овие лица, за нивните права, но и за нашата обврска да им помагаме во социјализацијата.
Потоа, сите наставници и одделенија кои беа вклучени во работилниците, заедно со промотивните материјали кои се изработија се упатија кон центарот на градот. Каде што делеа брошури, лепеа лепенки со симболи на аутизмот и логоа од проектот, со цел да ја поддржат кампањата.
Симболично, на крајот од акцијата, учениците пуштија 100 светло сини хелиумски балони и наредија една шарена сложувалка.
Сите вклучени наставници (Лидија Карапееска, Наташа Милеска-Михалоска, Верче Велеска, Марина Ангелеска, Моника Јанкулоска, Јулијана Талеска, Весна Јонзоска, Зорица Трајаноска, Наташа Колеска, Соња Петреска, дефектологот Светлана Миоковиќ-Томеска и директорот Зоран Сребреноски) беа мотивирани и сензибилизирани да продолжат и понатаму во процесот на инклузија на учениците со посебни образовни потреби.
Настанот беше проследен од следните медиуми:
Локална самоуправа – Прилеп https://www.youtube.com/watch?time_continue=234&v=8Wo_79QfVB8
Канал „Визија“ – https://youtu.be/4Ii5rLa-e7g
„24 мк“ –  https://www.24.mk/details/gradskiot-saat-vo-prilep-kje-sveti-sino-5-dena?fbclid=IwAR0IGk8WCpGUskH2gz1KGatW1j8jlYWGi89P1NZ56jQnq-BCOypHZM82_iQ
„Нова Македонија“ – https://www.novamakedonija.com.mk/makedonija/republika/%D0%B0%D1%83%D1%82%D0%B8%D0%B7%D0%BC%D0%BE%D1%82-%D1%82%D1%80%D0%B5%D0%B1%D0%B0-%D0%B4%D0%B0-%D1%81%D0%B5-%D0%BE%D1%82%D0%BA%D1%80%D0%B8%D0%B5-%D0%BD%D0%B0%D0%B2%D1%80%D0%B5%D0%BC%D0%B5/?fbclid=IwAR1cDsggJqwI66afLQOWEGFPCTiRNLbTZC-1OACuvUGUOZ6ZyjEfFA_40OY
Centropa како извор за настава
Март 26, 2019 mojataucilnica Безимени, Предавање Centropa
Во рамките на училишниот актив од јазичното, естетското и општественото подрачје, беше изведено кратко предавање во кое се претстави интернет страницата http://www.centropa.org.                              Порталот „Центропа
Присутните наставници беа запознати со материјалите кои се дел од страницата, а кои можат да се користат на часовите по: историја, граѓанско образование, македонски јазик, англиски јазик, германски јазик, француски јазик, историја на религии и сл.
Исто така, во рамките на предавањето на колегите им беше претставена целта и постоењето на Институтот Центропа, координаторите и програмите на за наставници.
Наставниците го гледаа и часот реализиран од Јулијана Талеска и Каролина Јовеска, користејќи ја патувачката изложба „Изгубениот свет на сафардските Евреи“ и беа запознати дека нивните часови можат да ги прават и да ги испратат до координаторот за Македонија.
Обука за македонисти „Попреченоста е прашање на перцепција“
Март 24, 2019Март 27, 2019 mojataucilnica Безимени, ЗУ (Заедница за учење), Инклузија, Мировно образование, Проекти
Во саботата на 23.3.2019 во простоиите на ООУ „Климент Охридски“ – Прилеп се одржа обука „Попреченоста е прашање на перцепција“. Оваа обука е дел од серијата обуки и работилници од страна на Асоцијацијата „Ластовица“ во рамките на проектот „И ние сме тука“.
Имено проектот „И ние сме тука“ е дел од кампањата „Попреченоста е прашање на перцепција“ – реализирана од Институтот за медиуми и различности (МДИ) во партнерство со Македонскиот институт за медиуми (МИМ) и Националниот совет на инвалидски организации на Македонија (НСИОМ).
На обуката се согледаа потешкотиите со кои се соочуваат наставниците по македонски јазик при реализација на наставните програми во паралелки каде што има инклузирани ученици. Самите наставници беа охрабрени и поттикнати со идеи и насоки како да се соочуваат со предизвиците во училница, но истовремено беа сензибилизирани за правото на тие ученици да се дел од наставниот процес и силната потреба да бидат поддржани во процесот на социјализација во рамките на редовната паралелка.
Наставниците имаа можност да адаптираат наставни содржини според претходно дадени случаи на ученици со потешкотии или со посебни образовни потреби. Им беа споделени линкови до интернет страници каде што можат да најдат повеќе информации и добија материјали (брошури) подготвени од дефектологот Светлана Миоковиќ – Томеска, во кои имаа детални информации кои ќе им го олеснат наставниот процес.
Новогодишна театарска претстава на драмската секција
Декември 30, 2018Декември 30, 2018 mojataucilnica Безимени, Драмска секција, Проекти, Училишни активности Новогодишна претстава
И оваа година драмската секција неуморно работеше за во овие предновогодишни денови да ги израдува најмалите. Во рамките на воннаставните часови, учениците ја подготвуваа театарската претстава… на која што уште не најдовме соодветно име… па ја нарековме „Новогодишна претстава“.
Оригиналниот текст и идеја беше од Ленче Радосавлјевиќ. Прекрасна приказна во која се испреплетени нарациите на Црвенкапа и Трите прасиња, иако во овој случај беа четири волци и едно прасе 🙂
Учениците одлично се вклопија во улогите и поминаа прекрасно време со малите дечиња.
На проектот работеа наставничките Јулијана Талеска, Билјана Шукуроска-Наумоска, Лина Ѓорѓиоска. За костимите се погрижија Александра Богоеска, Наташа Колеска и Гордана Стојаноска и секако родителите и учениците – учесници. Исто така учениците имаа неколку скапоцени проби со професионалниот актер Александар Тодески кој веќе неколку години наназад е голема поддршка на нашето драмско раснење.
This slideshow requires JavaScript.
Учениците најпрво настапија кај своите соученици во посебните паралелки. Потоа со наставничката Билјана беа во градинката „Наша иднина“, па во едукативниот центар „Еду шампиони“ и на крај, утре, ќе им посакаат среќна Нова година на нашите првачиња и на дечињата од колегите од „Климент Охридски“.
Видеото од еден од настапите (во Еду шампиони) може да го видите на овој линк:
Се гледаме следната Нова!!!
Втора Ораторска вечер по повод Патрониот празник на ООУ „Климент Охридски“
Декември 11, 2018Декември 11, 2018 mojataucilnica Безимени, Деветто, ЗУ (Заедница за учење), Изразување и творење IX, Училишни вести Ораторски натпревар
На 6.12.2018 се одржа по втор пат Ораторскиот натпревар кој е дел од чествувањето на Паатрониот празник на ООУ „Климент Охридски“ – Прилеп.
На овој натпревар учествуваа 11 училишта од Прилеп и околината. Менторите оваа година покажаа дека вештината за говорништво е важна и основна вештина која треба да ја негуваат сите ученици.
На натпреварот, волонтерски учествуваа професорите:Цеца Видова – Трајчевска – Економско училиште „Кузман Јосифоски – Питу, Мартин Наумоски – гимназија „Мирче Ацев“ и Елизабета Пирганоска – Средно стручно училиште „Орде Чопела“ – Прилеп.
Настанот го разубавија и музичките виртуози на виолончело (Андријана Дукоска), виола (Љупчо Трајаноски), гитара (Михаил Јагуриноски), саксафон (Мирослав Миленкоски) и убавиот глас на Марија Стојаноска.
Настаното прекрасно го водеше ученичката Ана Нешкоска, а целосно беше реализаран од наставничките: Јулијана Талеска, Лилјана Здравеска, Каролина Јовеска, Лина Ѓорѓиоска, Зорица Трајаноска.
1.    „Климент Охридски“ – Прилеп
2.    „Мирче Ацев“ – Лажани
3.    „Рампо Левката“ – Прилеп
4.    „Гоце Делчев“ – Прилеп
5.    „Манчу Матак“ – Кривогаштани
6.    „Кире Гаврилоски – Јане“ – Прилеп
7.    „Пецо Даскалот“ – Долнени
8.    „Кочо Рацин“ – Прилеп
9.    „Св. Кирил и Методиј“ – Канатларци
10. „Блаже Конески“ – Прилеп
11. „Страшо Пинџур“  – Мало Коњари
Првото место го освои ученикот Николче Ангеловски од ООУ „Кочо Рацин“ – Прилеп.
Второто место го освои Кристина Мојаноска од ООУ „Манчу Матак“-Кривогаштани.
Третото место, по одлука на комисијата беше поделено на двајца ученици:  Христијан Нашуловски од „Гоце Делчев“ и Марија Стојаноска од „Блаже Конески“.
Изложба: За изгубениот Сефардски свет
Септември 28, 2018Септември 28, 2018 mojataucilnica Безимени, Училишни активности Centropa, Меморијален музеј на холокаустот - Скопје, Сефарди
На 25.9.2018 во изложбениот салон на домот за култура „Марко Цепенков“ беше отворена изложбата „За изгубениот Сефардски свет“ – патувачка изложба од еврејскиот историски институт „Центропа“ во соработка со Меморијалниот музеј на холокаустот – Скопје. Овој институт од 2000 година работи на собирање интервјуа и приказни од Западен Балкан поврзани со холокаустот и со животот на Евреите. Исто така, со дел од тие материјали снимаат документарни филмови кои се одлични дигитални ресурси за настава.
Благодарение на „Центропа“ и „Меморијалниот музеј на холокаустот“ јас бев дел од нивниот семинар на кој се запознав со нивната работа и проследив дел од документарните филмови. Исто така имав и тогаш можност да ја видам изложбата.
На изложбата, покрај секој панел, стоеја спремни ученици, подготвени од нивиот наставник Роберт Конески, кои знаеја многу работи поврзани со текстот и фотографиите. Исто така, изложбата ја отворија и нашите талентирани ученици Михаил Јагуриноски и Марија Стојческа, со ладино песната Аидо Керида.
Наредните денови, додека изложбата беше поставена, заедно со наставничката Католина Јовеска – историја, со учениците држевме час на самата поставка.
Несекојдневното искуство и невообичаениот начин на држење час, нЕ направи сите среќни и нЕ научи на многу работи.
Еве како течеше часот:
Учениците претходно се воведени во она што ги очекува. Дискутирано е накратко за изложбата и за тоа што таа го претставува. Учениците заедно со наставничката одат во изложбениот простор на домот за култура „Марко Цепенков“.
Почнуваат со почетно разгледување на изложбата. Наставничката им ги објаснува термините: Сафарди, Евреи и холокауст. Одговара на прашања, ако ги има.
Во средината на изложбениот салон наставничката поставува аквариум со прашања. Учениците влечат по едно прашање-предизвик.
Одговорот на прашањето го имаат на некој од изложбените паноа. Имаат 15 мин. Да продолжат со разгледување на изложбата и да го пронајдат одговорот. Наставничката, бидејќи претходно ја има видено изложбата и детално ја знае поставката, помага онаму каде што гледа дека има тешкотии да се пронајде одговорот. Но не со директно посочување на панелот, туку со потпрашања. Исто така, дава дополнителни објаснувања на они ученици кои го бараат тоа.
Од каде дошле Сефардските Евреи?
Раскажи ја накратко приказната за Бено и Роза.
Каде се запознале Бено и Роза?
Кои занаети од Шпанија ги донеле Евреите?
Каков бил животот на Евреите со распадот на Отоманската Империја?
Што станал Бено Русо кога завршила војната?
Кои се причините што Бено Русо се приклучил на Хошомер? (наведи ги двете причини)
Која е симпатијата на Бено?
Кога се зеле Бено и Роза, кој друг се оженил?
Што знаеш за Аврам Садикарио, Исак и Салво Леви?
На кој јазик зборувале Евреите Сефарди?
Кога се венчаа Роза Камхи и Бено? Раскажи што најде за тоа случување?
Што е Хошомер Хацаир (млада гарда)?
Што пронајде за Јосиф и Вида Садикарио?
Колку Евреи во 1544 живееле во Битола?
Колку Евреи во 1863 живееле во Битола?
Најди име и презиме на некој праведник и раскажи што прочита за него/неа?
Најди неколку имиња на Евреи од Македонија кои што биле партизани.
Што пронајде за Аврам Садиакрио и Жамила?
Кого спасил Праведникот Богоја Силјановски во Битола?
Кој ги скрил сестрите Калеф и нивната мајка?
Најди една фотографија. Што гледаш? Кои прашања ти дојдоа?
Прашањата се фокусирани на Евреите од Македонија или Евреите кои имаат некаква поврзаност со Македонија. Причината за тоа е да им бидат приказните поблиски и полесно да развијат емпатија.
Откако сите одговори се пронајдени, ги собира учениците во круг и бара од секој да го прочита прашањето и да го даде одговорот. Поставува дополнителни прашања ако има потреба или ако се во функција на дознавање на повеќе информации. Така учениците усно се изразуваат и го богатат својот речник, а останатите ученици добиваат информации кои можеби не ги забележале додека ја гледале изложбата.
За домашна работа учениците од информациите што ги дознаа од изложбата, но и од интернет страницата: http://www.lostsaphardworld.org треба да напишат состав на тема: „Што научив јас за Евреите Сефарди, како тоа влијаеше на мене?“
Исто така, со учениците од деветто одделениа, наредниот ден го изгледавме документарниот филм за Роза и Бено и така учениците ги продлабочија своите знаења кои ги стекнаа на изложбата.
Прво место на фестивалот за најдобра МИО практика
This slideshow requires JavaScript.
Акција за родова еднаквост
ЗУ (Заедница за учење)
Изразување и творење IX
Изразување и творење VI
Изразување и творење VII
Изразување и творење VIII
#ednakvost #cestit8mimart #akcija #dramskasekcija #ДецатаГиПреземаатУчилиштата (#KidsTakoverSchools) 8 Април Светски ден на Ромите 8 ми Март 55 години од ООУ „Климент Охридски“ blackout poerty blackout poetry Centropa kahoot stop motion stop motion animation Аутизам Велигденски панаѓур Детски Рацинови средби Инклузија Климент Охридски МИО МИО - работилница МИО час МИРОВНО ОБРАЗОВАНИЕ Меморијален музеј на холокаустот - Скопје Меморијален центар на Холокаустот Меѓународен ден на мајчиниот јазик Мировна акција Мировно образование Ние врапчињата Нова година Новогодишна претстава Ноќ со Андерсен ООУ Климент Охридски ООУ Климент Охридски - Прилеп ООУ „Климент Охридски“ - Прилеп Ораторска вечер Ораторски натпревар Островот на скриеното богатство Поддршка на процесот на интегрирано образование во училиштата Ракатки Светски ден на детето Сефарди ТВ емисии Тауматроп Фонд на холокаустот Чернодрински азбука на мирот актер на час активно слушање библиотека говор документарен филм драмска секција еко есперанто инклузија интегриран час книга кодификација на македонскиот литературен јазик литературен конкурс медиумска култура мировно образование обезвучување он лајн учење правата на децата придавки работилница радио емисии разбивање предрасуди соработка со локалната заедница социјални песни стрип театар техника аквариум техника пица учење од далечина филмски играчки час на отворено
Follow мојата училница on WordPress.com
Архив на македонскиот јазик
Дигитален речник на македонскиот јазик
Едмодо – портал за наставници и ученици
Розе блог македонски јазик
блог на Јасна Котеска
Академски информативен портал за курсевите по грчки јазик на ИКС
Already have a WordPress.com account? Log in now.